# Projekt stavby

Projekt stavby spresňuje riešenie stavby alebo súboru stavieb navrhnuté v stavebnom zámere, pričom zohľadňuje požiadavky zahrnuté do rozhodnutia o stavebnom zámere.

Projekt stavby obsahuje tieto hlavné časti:

1. Zoznam dokumentácie
2. Súhrnná správa
3. Situačné výkresy
4. Dokumentácia stavebných objektov a prevádzkových súborov
5. Prílohy

# Zoznam dokumentácie

Zoznam dokumentácie je textový dokument, ktorý obsahuje:

* 1. ID stavby, ak je pridelené informačným systémom,
  2. názov stavby a miesto stavby,
  3. počet strán A4 zoznamu dokumentácie,
  4. dátum vydania a označenie revízie, prvý zoznam s označením revízia 00,
  5. pre časti B, C a D zoznam všetkých textových a grafických dokumentov, ktoré sú súčasťou dokumentácie vrátane uvedenia projektanta zodpovedného za vypracovanie jednotlivých častí dokumentácie,
  6. pre časť E zoznam všetkých príloh.

Názvy všetkých hlavných častí dokumentácie, textových dokumentov a grafických dokumentov musia byť v súlade s prílohou č. 24, ak ide o elektronické podanie.

# Súhrnná správa

Súhrnná správa obsahuje súhrnný popis urbanistického, architektonického a stavebného riešenia stavby alebo súboru stavieb, technického, energetického a technologického vybavenia navrhovanej stavby a jej prevádzky, ako aj ďalšie údaje o riešení stavby, ktoré sú určujúce pre jej plánovaný účel a zabezpečenie splnenia základných požiadaviek na stavby a stavebno-technických požiadaviek na výstavbu.

Súhrnná správa obsahuje najmä tieto údaje:

# Identifikačné údaje

* 1. **Identifikačné údaje stavby alebo súboru stavieb**
     1. ID stavby, ak je pridelené informačným systémom,
     2. názov stavby,
     3. miesto stavby: okres, obec, ulica, súpisné číslo, orientačné číslo
     4. stavebné pozemky: katastrálne územie, register, parcelné čísla pozemkov, číslo listu vlastníctva,
     5. identifikačný kód stavby: podľa vyhlášky Úradu pre územné plánovanie a výstavbu Slovenskej republiky upravujúcej členenie stavieb, pri súbore stavieb podľa účelu hlavnej stavby,
     6. typ stavby podľa § 2 Stavebného zákona: jednoduchá stavba/ vyhradená stavba/ iná stavba,
     7. charakter stavby: nová stavba / zmena dokončenej stavby / zmena v užívaní stavby / odstránenie stavby,
     8. trvalá stavba alebo dočasná stavba,
     9. stupeň projektovej dokumentácie.

# Identifikačné údaje stavebníka

* + 1. identifikačné údaje stavebníka,
    2. právny vzťah k stavebným pozemkom,
    3. právny vzťah k existujúcim stavbám.

# Identifikačné údaje projektanta

* + 1. identifikačné údaje projektanta alebo generálneho projektanta, ak bol stavebníkom ustanovený,
    2. identifikačné údaje projektantov jednotlivých častí projektovej dokumentácie.

# Údaje o navrhovanej stavbe alebo súbore stavieb a ich prevádzke

1. účel stavby,
2. základné rozmerové a kapacitné údaje stavby,
3. počet nadzemných a podzemných podlaží budov, ich výškové členenie alebo určujúce parametre konštrukcií inžinierskych stavieb,
4. u bytových budov údaje o počte a veľkosti bytových jednotiek,
5. základné údaje o prevádzke, výrobnom alebo technickom zariadení navrhovanej stavby,
6. u líniových stavieb základné technické údaje, ktoré určujú rozsah a druh líniových stavieb,
7. iné údaje, ktoré majú vplyv na overenie projektu stavby.

# Údaje o súlade so záväznou časťou príslušnej územnoplánovacej dokumentácie a o splnení podmienok vyplývajúcich z rozhodnutia o stavebnom zámere

1. identifikácia príslušnej územnoplánovacej dokumentácie,
2. vyhodnotenie súladu so záväznou časťou územnoplánovacej dokumentácie,
3. identifikácia rozhodnutia o stavebnom zámere; číslo rozhodnutia, dátum vydania a dátum právoplatnosti,
4. vyhodnotenie splnenia podmienok z rozhodnutia o stavebnom zámere s vymenova- ním odchýlok a s uvedením vplyvu na dodržanie podmienok rozhodnutia o staveb- nom zámere.

# Východiskové podklady a prieskumy

1. **Členenie navrhovanej stavby alebo súboru stavieb**

Členenie stavby alebo súboru stavieb na stavby, stavebné objekty a prevádzkové súbory s uvedením zmien oproti stavebnému zámeru a ich odôvodnenie.

# Prehľad kapacitných údajov a bilancií stavby alebo súboru stavieb

Prehľad navrhovaných kapacitných údajov stavby s uvedením zmien oproti stavebnému zámeru a ich odôvodnenie:

1. plošné, výškové a objemové výmery,
2. funkčné kapacity a ich účelové jednotky,
3. kapacitné nároky stavby a jej prevádzky na energie, energetické a iné médiá, palivá, ich základné technické parametre, požadované množstvá a zdroje,
4. kapacitné nároky stavby a jej prevádzky na pitnú vodu a úžitkovú vodu,
5. druhy a bilancie odpadových vôd,
6. popis druhu surovín pre zabezpečenie výroby, ich základné technické parametre a množstvá, ak ide o stavbu s výrobnou prevádzkou.

# Popis stavby alebo súboru stavieb

Obsahuje základný popis riešenia stavby, jej jednotlivých častí, prevádzky, technického vybavenia, pripojenia na technické a dopravné vybavenie územia, parkovania a bezbariérového užívania, návrh finálnych úprav terénu stavbou dotknutého územia, vegetačných úprav, výsadby drevín a ďalších opatrení pre zabezpečenie udržateľnosti v území, najmä:

1. navrhované urbanistické, architektonické, stavebno-technické a konštrukčno- materiálové riešenie stavby a okolia,
2. popis plánovanej prevádzky vrátane jej technického, energetického a technologického vybavenia a požiadaviek na zabezpečenie prevádzky stavby,
3. popis zabezpečenia požiadaviek na vnútorné prostredie stavby,
4. prehľad splnenia základných požiadaviek na stavby,
5. dodržanie všeobecných technických požiadaviek na stavby a spôsob riešenia bezbariérového prístupu a užívania, ak sa na stavbu vzťahuje,
6. údaje o existujúcich nadzemných a podzemných stavbách na stavebnom pozemku vrátane sietí a zariadení technického vybavenia,
7. nároky na zásobovanie energiami, vodou a na odvádzanie odpadových vôd,
8. pripojenia stavby na siete a zariadenia technického vybavenia územia,
9. spôsob odvádzania odpadových vôd a nakladanie s nimi,
10. spôsob nakladania so zachytenými vodami z povrchového odtoku,
11. návrh úprav terénu stavbou dotknutého územia vrátane popisu zmien vzhľadu alebo odtokových pomerov, vegetačných úprav, výsadby drevín a ďalších opatrení pre zabezpečenie udržateľnosti územia,
12. dopravné pripojenie stavby na dopravné vybavenie územia a dopravné riešenie a parkovanie pre potreby užívania navrhovanej stavby,
13. údaje o technologickom zariadení, o koncepcii skladovania, riešení vnútornej dopravy a plôch pre obsluhu, údržbu a opravy a nároky na vykonanie skúšobnej prevádzky po dokončení stavby pri stavbách s výrobným, technickým alebo technologickým zariadením,
14. údaje o plánovanom priebehu výstavby a o uvedení stavby do prevádzky,
15. spôsob zaistenia bezpečnosti a ochrany zdravia pri práci a bezpečnosti technických zariadení pri výstavbe a užívaní stavby.

# Vplyv stavby alebo súboru stavieb na životné prostredie a chránené záujmy v dotknutom území

1. popis vplyvu na životné prostredie a na ochranné pásma, chránené územia, pamiatkové rezervácie alebo pamiatkové zóny v dotknutom území,
2. vyhodnotenie splnenia podmienok, ktoré určil príslušný orgán v rozhodnutí vydanom v konaní o posúdení vplyvu stavby na životné prostredie alebo v záverečnom stanovisku a spôsob ich zohľadnenia v návrhu stavby,
3. údaje o nakladaní s odpadmi počas výstavby a počas užívania stavby.

# Predpokladané celkové náklady stavby alebo súboru stavieb

1. predpokladané celkové náklady stavby alebo súboru stavieb na účely určenia výšky správnych poplatkov a podmienok na umiestnenie umeleckého diela,
2. spôsob financovania, ak ide o stavbu plne alebo čiastočne financovanú z verej- ných prostriedkov.

# Situačné výkresy

**SIT.001 Situačný výkres širších vzťahov**

Situačný výkres väčšieho územného celku s vyznačením stavby alebo súboru stavieb, hraníc stavebného pozemku, okolitej zástavby, väzieb na dopravné a technické vybavenie územia, chránených záujmov a limitov v širšom území stavby, ak ich nie je možné dokumentovať na situačných výkresoch SIT.002 a SIT.003.

# SIT.002 Koordinačný situačný výkres

Situačný výkres súčasného stavu územia so zakreslením stavby alebo súboru stavieb, susedných stavieb, hraníc stavebného pozemku, hraníc staveniska, existujúcich pozemných komunikácií a sietí technického vybavenia územia s vyznačením návrhu pripojenia na dopravné vybavenie územia a miest pripojenia na siete a zariadenia technického vybavenia územia, existujúcej a navrhovanej zelenej infraštruktúry, existujúcich a navrhovaných ochranných pásiem, iných chránených objektov a území, odstraňovanej stavby, drevín určených na výrub v dotknutom území. Vypracovaný v spoločnej mierke na podklade katastrálnej mapy a geodetického zamerania pôvodného terénu riešeného územia, výškopis a polohopis, overeného autorizovaným geodetom a kartografom.

# SIT.003 Situačný výkres stavby na podklade katastrálnej mapy

Situačný výkres súčasného stavu územia so zakreslením stavby alebo súboru stavieb, uvedením odstupov od hraníc stavebného pozemku a od okolitých stavieb, s označením navrhovaných stavieb a stavebných objektov. Vypracovaný v spoločnej mierke na podklade katastrálnej mapy a geodetického zamerania pôvodného terénu riešeného územia, výškopis a polohopis, overeného autorizovaným geodetom a kartografom.

# SIT.004 Vytyčovací výkres alebo projekt vytyčovacej siete

Vytyčovací výkres alebo potrebné geometrické parametre na vytýčenie stavby vyznačené v zastavovacom pláne jednoduchej stavby.

Ak ide o vyhradenú stavbu, projekt vytyčovacej siete stavby**.**

# SIT.005 Špeciálny situačný výkres

Iný situačný výkres, ak je potrebný.

# Dokumentácia stavebných objektov a prevádzkových súborov

Obsahuje riešenie stavby rozdelené zvlášť pre každý stavebný objekt alebo prevádzkový súbor na časti projektovej dokumentácie z hľadiska jednotlivých profesií, v závislosti od

účelu a rozsahu stavby alebo stavebného objektu a charakteru jeho prevádzky, v členení:

* 1. zoznam dokumentov a výkresov a ich označenie v súlade s prílohou č. 24,
  2. technická správa,
  3. výkresy.

# Technická správa

Technická správa obsahuje popis architektonického a stavebného riešenia stavby alebo stavebných objektov, ich technického, energetického alebo technologického vybavenia a prevádzky, ako aj ďalšie údaje o riešení stavby, ktoré sú potrebné pre zdokumentovanie stavby z hľadiska danej profesie.

# Výkresy

Výkresová dokumentácia je vypracovaná na podklade stavebného zámeru a obsahuje zobrazenie architektonického a stavebného riešenia stavby alebo stavebných objektov, ich technického, energetického alebo technologického vybavenia a prevádzky, ako aj ďalšie detaily riešenia stavby, ktoré sú potrebné pre zdokumentovanie stavby z hľadiska danej profesie. Výkresová dokumentácia obsahuje predovšetkým pôdorysy, rezy a pohľady, v mierke 1 : 100 alebo 1 : 50, prípadne inej, primerane charakteru stavby. Výkresy stavby alebo stavebných objektov, z ktorých je zrejmý doterajší a navrhovaný stav, obsahujú jednotlivé druhy konštrukcií a časti stavby (základy, nosné konštrukcie, schodištia, obvodový plášť, strešné konštrukcie, komíny), polohové a výškové usporiadanie stavby a všetkých jej priestorov s presným vyznačením funkčného určenia, technické zariadenia (kotolne, výťahy, požiarnotechnické zariadenia), úpravy a riešenia predpísané na osobitné zabezpečenie stavieb z hľadiska civilnej ochrany, požiarnej ochrany, z hľadiska splnenia základných požiadaviek na stavby, bezbariérového

užívania stavby, úpravy okolia stavby a návrh ochrany zelene počas uskutočňovania stavby.

V závislosti od charakteru stavby a jej prevádzky zobrazujú výkresy aj schematické vyznačenie tých vnútorných rozvodov a inštalácií, ktoré sú súčasťou požiarnotechnických zariadení stavby, ktoré môžu mať negatívny vplyv na kvalitu vnútorného alebo vonkajšieho prostredia stavby, vplyv na zdravie človeka, vplyv na riešenie a dimenzovanie nosných a základových konštrukcií stavby (ako požiarnotechnické zariadenia, silnoprúdové, slaboprúdové, plynové, teplovodné alebo zdravotechnické inštalácie vrátane požiarneho vodovodu) a pre posúdenie stavby z hľadiska Stavebného zákona alebo osobitných predpisov.

Statické posúdenie stavby obsahuje kontrolovateľný statický výpočet, ktorý preukazuje mechanickú odolnosť a stabilitu nosnej konštrukcie.

Ak ide o stavby s prevádzkovým, výrobným alebo technickým zariadením, stavebné výkresy obsahujú priestorové umiestnenie strojov a zariadení vrátane riešenia vnútorných komunikácií.

# Prílohy

Samostatné dokumenty, posudky, výsledky meraní a prieskumných prác, prípadne iné výsledky pomocných zisťovaní a doklady, ktoré preukazujú vlastnosti stavby rozhodujúce pre overenie projektu stavby sa dokladujú v prílohe.

Prílohami k projektu stavby sú:

* 1. geodetické zameranie pôvodného terénu riešeného územia, polohopis a výškopis, overené autorizovaným geodetom a kartografom,
  2. riešenie protipožiarnej bezpečnosti stavby v podrobnosti podľa osobitných predpisov.

Súčasťou príloh k projektu stavby sú podľa potreby aj ďalšie dokumenty, najmä:

1. projektové energetické hodnotenie budovy podľa osobitných predpisov,
2. protokol o určení vonkajších vplyvov pre jednotlivé priestory stavby,
3. doplnkové prieskumné práce, posudky a merania vyplývajúce z požiadaviek pre vypracovanie projektu stavby, ak neboli v potrebnom rozsahu prílohami stavebného zámeru alebo v nich nastali zmeny.